SPRÁVA ZO ZAHRANIČNEJ PRACOVNEJ CESTY  č. 27/2018, 28/2018, 29/2018, 30/2018

1.  Účastník ZPC:
Eva Hladíková, Ing., Oddelenie štatistiky a služieb, Staré Grunty 52, Bratislava, zástupkyňa vedúcej oddelenia ŠaS, anglický jazyk	
Gabriela Slodičková, Ing., Oddelenie štatistiky a služieb, Staré Grunty 52, Bratislava, rezortný štatistik, anglický jazyk, francúzsky jazyk
Peter Brodnianský, Bc., Odbor metodiky a tvorby informácií školstva, Oddelenie informačných systémov ekonomiky a financovania škôl, Staré Grunty 52, Bratislava, odborný pracovník, anglický jazyk	
Roman Šajbidor, Ing., Odbor metodiky a tvorby informácií školstva, Oddelenie informačných systémov ekonomiky a financovania škôl, Staré Grunty 52, Bratislava, odborný pracovník, anglický jazyk. 
	
2.  Zahraničná pracovná cesta:
Francúzsko,  Paríž, 25.03.-29.03.2018, OECD  rue André Pascal 2, 75775 Paris Cedex 16

Účel cesty: Účasť na 21. stretnutí INES Working Party (ďalej len INES WP), INES=Indicators of Education Systems →tvorba ukazovateľov vzdelávacieho systému pre každoročnú medzinárodnú publikáciu Education at a Glance (EAG).

Spôsob financovania: CVTI SR (cestovné, ubytovanie, stravné)

3.  Rámcový program pobytu:
25.03.2018		- prílet do Paríža, ubytovanie
26.03. – 28.03.2018	- rokovania v OECD
29.03.2018		- prílet do Viedne  

4.  Stručný priebeh rokovaní:
Pondelok  26.03.2018:
a)	privítanie členov INES z 34 členských a 8 partnerských štátov a zástupcov Eurostat, European Commission a UNESCO; schválenie rokovacieho programu, predstavenie nových členov.
b)	prezentácia školského systému v Kanade.
c)	revízia úloh z 20. stretnutia INES Working Party vrátene stavu validácií jednotlivých UOE dotazníkov. 
d)	prezentácia záverov posledného 19. mítingu LSO (Network on Labour Market, Economic and Social Outcomes of Learning) a 19. mítingu NESLI (Network for the collection and adjudication of system-level descriptive information od educational structures, policies and practices). 
e)	analýzy na základe prieskumu o rannom predprimárnom vzdelávaní a ich výsledky budú implementované do publikácie Education at a Glance 2018.
f)	analýzy na základe prieskumu o ukončení vyššieho stredného vzdelania vzdelávaní a ich výsledky implementované do publikácie Education at a Glance 2018.
g)	prezentácia záverov z prieskumu o výdavkov domácností na vzdelávanie, prezentácia zmien v štruktúre kapitoly o finančných indikátoroch a o zmene výpočtu niektorých indikátorov. Tieto zmeny budú zavedené do publikácie Education at a Glance 2018.

Utorok  27.03.2018
h)	postupný nárast indikátorov pre mapovanie rovnosti v terciárnom vzdelávaní. Prezentované analýzy podľa ukazovateľov ako dosiahnuté vzdelanie rodičov alebo študenti so statusom imigranta, regionálne rozdiely. 
i)	diskusia a plány na najbližšie mesiace k cieľom dlhodobo udržateľného rozvoja v oblasti vzdelávania. V súvislosti s tým stále potrebná hlbšia spolupráca medzi INES a UNESCO.
j)	diskusia o výsledkoch prieskumu o výdavkoch domácností na vzdelávanie, ktorý sa uskutočnil na začiatku roka. Diskusia o metóde vykazovania študentských pôžičiek, ktorej výsledkom bol návrh na zmenu metódy vykazovania z hrubých hodnôt na čisté. Diskusia o zmenách vo výpočte indikátorov, ktoré boli prednesené v predchádzajúcom dni. 
k)	publikácia EAG  - nové kapitoly, zmeny v indikátoroch plus dva nové indikátory. Výsledky prieskumu pre štruktúru a zoradenie jednotlivých indikátorov, aj celých kapitol.

Streda 28.03.2018
l)	implementácia subnárodného projektu, najmä zahrnutie viacerých krajín, ktoré využívajú údaje od Eurostatu. Tento rok sa zapojilo viac krajín ako vlani.
m)	diskusia o implementácii odsúhlasených zmien pre vylepšenie čitateľnosti a interpretácie finančných ukazovateľov.
n)	príprava dotazníkov pre prieskum Priority Rating exercise (hodnotenie kvality a porovnateľnosti poskytovaných dát a politickej významnosti indikátorov), ktorý sa robí každé dva roky. Samotný prieskum prebehne začiatkom roka 2019.
o)	diskusia o hlavných cieľoch a témach pre publikácie EAG pre roky 2019 a 2020. Navrhnutá téma pre rok 2019 je „Tertiary“, teda vysokoškolské vzdelávanie, pre rok 2020 „Vocational education“, teda odborné vzdelávanie.

5.  Odporúčané závery:
Z dôvodu neustále sa zvyšujúceho počtu a rozsahu medzinárodných dotazníkov nie je možné pokryť všetky požadované ukazovatele údajmi, ktoré sa zbierajú prostredníctvom štatistických výkazov. Ako súčasť riešenia tohto by mohol byť zvýšený záujem MŠVVaŠ SR presadzovať funkčnosť Rezortného informačného systému.
Vzhľadom k rôznorodému obsahu zasielaných dotazníkov nad rámec údajov získaných v CVTI SR potrebujeme osloviť aj vecné sekcie MŠVVaŠ SR o spoluprácu pri vyplňovaní týchto medzinárodných ad hoc dotazníkov.
Z dôvodu, komplexnosti problematiky vykazovania finančných údajov, by bolo vhodné začať dialóg so súkromnými inštitúciami (súkromné vysoké školy) o spolupráci a poskytovaní finančných údajov.

6.   Prehľad prinesenej dokumentácie a miesto jej uloženia
Interné pracovné materiály. CVTI SR, Oddelenie štatistiky a služieb. 

7.   Osobitne vyhodnotený očakávaný prínos ZPC
Informácie získané na INES WP budú využité pri kontrolách údajov do publikácie Education at a Glance 2018, ku vypĺňaniu ďalších medzinárodných dotazníkov a tvorbe novej publikácie EAG 2019. 

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: 		Ing. Eva Hladíková			......................................

Ing. Gabriela Slodičková	 	...................................... 

Bc. Peter Brodnianský 			...................................... 

Ing. Roman Šajbidor 			...................................... 

Dátum:  10.4.2018
								
Správu schválil:  prof. RNDr. Ján TURŇA, CSc., generálny riaditeľ  	...................................